
PRODAJNA POGODBA 
št. POG- ______
ki jo skleneta

MESTNA OBČINA VELENJE, Titov trg 1, 3320 Velenje, 
ki jo zastopa župan Peter Dermol 
matična številka: 5884268000, ID za DDV: SI 49082884,
podračun EZR št.: SI56 0133 3010 0018 411 
(v nadaljevanju: prodajalec)

in

__________________________

__________________________
matična številka: ___________________  ID za DDV SI _______________________
(v nadaljevanju: kupec)

1. člen
Pogodbeni stranki uvodoma ugotavljata, da:
· [bookmark: _Hlk158720978]je prodajalec lastnik nepremičnine - stanovanje štev. 13, v 2. nadstropju, na naslovu Šmartno ob Paki 84 , 3327 Šmartno ob Paki, v izmeri 42,40 m2, ID znak: del stavbe 972-143-13, ki stoji na zemljišču ID znak: parcela 972 81/ (v nadaljevanju: predmetna nepremičnina), vključno s solastnino na splošnem skupnem delu stavbe v etažni lastnini;
· je bila izhodiščna cena za predmetno nepremičnino določena na osnovi cenitvenega poročila iz meseca avgusta 2026, ki ga je izdelal stalni sodni cenilec za gradbeništvo Anton Apat;
· je predmetna nepremičnina prosta oseb;
· ni  vpisana nobena pravica ali pravno dejstvo, ki omejuje lastninsko pravico na nepremičnini;
· je prodajalec dne 13. 10. 2026 izvedel javno zbiranje ponudb za predmetno nepremičnino, ki je bilo objavljeno na spletnih straneh www.velenje.si, na katerem je kupec izpolnjeval vse pogoje javnega zbiranja ponudb in ponudil najugodnejšo kupnino v višini  __________________ EUR.

2. člen
Prodajalec proda ter prepusti v last kupcu, kupec pa kupi ter sprejme v last in posest stanovanje na naslovu Šmartno ob Paki 84,  Šmartno ob Paki, štev. 13, v izmeri 42,40 m2, ID znak: del stavbe 972-143-13, ki leži na zemljišču ID znak: parcela 972 81/53, (v nadaljevanju: predmetna nepremičnina) za dogovorjeno kupnino v znesku ____________________(z besedo: ________________EUR in _______ stotin). 

Kupec prevzame predmetno nepremičnino v posest z dnem plačila celotne kupnine po tej pogodbi, v last pa z dnem vknjižbe lastninske pravice pri predmetni nepremičnini.

Skupaj s predmetno nepremičnino postane kupec solastnik sorazmernega deleža skupnih prostorov, delov, objektov in naprav ter pripadajočega zemljišča navedene stanovanjske stavbe. 

3. člen
Pogodbeni stranki sta soglasni, da znaša kupnina za predmetno nepremičnino _____________ EUR  ter da je kupec dne ____________ plačal na podračun Mestne občine Velenje varščino v višini ____________ EUR. Že plačani znesek varščine se odšteje od deleža kupnine, tako da znaša obveznost kupca za plačilo  Mestni občini Velenje ____________ EUR (z besedo: __________________EUR in ___________ stotin), ki jo bo kupec poravnal v roku 30 dni od izstavitve računa na podračun EZR MOV, št: SI56 0133 3010 0018 411. 

Vse stroške v zvezi s sklenitvijo in izpolnitvijo te pogodbe, in sicer 2 % davek na promet nepremičnin, strošek notarske overitve te pogodbe, strošek zemljiškoknjižnega vpisa, ter morebitne druge stroške, nastale v zvezi s to pogodbo, plača kupec. 

4. člen
Kupec kupuje predmetno nepremičnino po načelu videno-kupljeno. Kupec si je predmetno nepremičnino ogledal. Znano mu je stanje, konfiguracija, velikost in lega, gradbeno stanje, zato izjavlja, da predmetna nepremičnina nima na zunaj vidnih napak ali pomanjkljivosti in izjavlja, da iz naslova stanja nepremičnine ne bo uveljavljal nobenih zahtevkov do prodajalca. 

Prav tako sta pogodbeni stranki sporazumni, da morebitna razlika med zemljiškoknjižnimi in dejanskimi podatki ne vpliva na kupnino, zato se kupec in nepreklicno odpoveduje zahtevkom iz naslova površine predmetne nepremičnine.

Prodajalec jamči kupcu za bremen prosti prenos lastninske pravice po tej pogodbi. Kupec prevzame predmetno nepremičnino prosto oseb. 
Vse davke in prispevke, ki bremenijo predmetno nepremičnino, plača prodajalec do dneva podpisa te pogodbe, od tega dne dalje pa jih plača kupec.

5. člen

Prodajalec se zavezuje, da bo nemudoma po plačilu davka na promet nepremičnin overil svoj podpis na tej pogodbi in notarsko overjen izvirnik te pogodbe izročil kupcu, ko bo le ta v celoti plačal kupnino za predmetno nepremičnino. 
 
Pogodbene stranke so soglasne, da je kupec po plačilu celotne kupnine in prevzemu overjenega  izvirnika listine upravičen samostojno vložiti zemljiškoknjižni predlog za vpis lastninske pravice na
predmetni nepremičnini.
6. člen
Prodajalec Mestna občina Velenje, Titov trg 1, 3320 Velenje, matična številka: 5884268000, ki jo zastopa župan Peter Dermol izrecno in nepogojno dovoljuje, da se pri nepremičnini z ID znakom del stavbe 972-143-13 vknjiži lastninska pravica v korist in na ime

___________________________, EMŠO: _______________________, do 1/1 celote.
                        			                      
7. člen
Pogodba je sklenjena z dnem, ko jo podpišeta obe pogodbeni stranki. Pogodbeni stranki izjavljata, da je sklenitev te pogodbe izraz njihove prave poslovne volje. V primeru neveljavnosti, ničnosti ali neučinkovitosti katerega od tu navedenih določil, se pogodbenika zavezujeta za odpravo takih z nadomestitvijo novih, ki bodo zagotovili dosego glavnega namena iz te pogodbe.

8. člen
Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevale rešiti morebitni spor iz te pogodbe z mediacijo in drugimi alternativnimi načini reševanja morebitnega spora.
V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbene stranke se zavezujejo, da bodo v morebitnem sodnem sporu iz te pogodbe, soglašale  s predložitvijo spora v mediacijo.
9. člen
Pogodba je nična, v kolikor kdo v imenu ali na račun kupca predstavnikom ali posredniku prodajalca obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je prodajalcu povzročena škoda ali je omogočena pridobitev nedovoljene koristi predstavnikom prodajalca, posrednikom prodajalca, kupcu ali njegovemu predstavniku, zastopniku ali posredniku.
10. člen
Skrbnik pogodbe s strani Mestne občine Velenje je Gašper Hostnik.

11. člen
Ta pogodba je napisana v 3 (treh) enakih izvodih, od katerih prejme prodajalec 1 (en) izvod, kupec 1 (en) izvod, 1 (en) izvod pa je namenjen postopkovni izvedbi te pogodbe. 


Velenje, dne _________		                      				Velenje, dne _________________
Številka: 3521-0103/2022				


Prodajalec: 			 					Kupec:
Mestna občina Velenje                                            
Peter DERMOL, župan

